laion/Wikipedia-Exotic huggingface dataset:
מטאטריגון מיקרופוס

מטאטריגון מיקרופוס (שם מדעי: Megatrygon microps) הוא מין של דג סחוס ממשפחת הטריגוניים, המצוי לאורך האזור האינדו-פסיפי שבין הודו לצפון אוסטרליה וצפונה עד הפיליפינים. דג זה הוא המין היחיד בסוגו. המין תואר בידי החוקר הסקוטי נלסון אנננדייל (אנ') ב-1908. עם זאת הסוג עצמו תואר ב-2016. הטריגון בעל הוא דג פלאגי השוכן בים הפתוח אך גם בשוניות אלמוגים, לגונות ושפכי נהרות שונים בתפוצתו, כמו הגנגס. למעשה טריגון זה הוא חצי-פלגי מאחר שהוא שוכן גם בשוניות עמוקות יחסית וקרירות בהרבה מפני השטח. טריגון זה מגיע למוטת סנפירים של 2.2 מטרים ואורך כולל של 3.2 מטרים, מה שהופך אותו לגדול ביחס לקרוביו. הוא מאופיין בסנפירי חזה בצורת יהלום והוא בעל זנב ארוך ופחוס, מזוקר מעט מעלה ועליו עוקץ הנושא שורת זיזים. בניגוד לשאר קרוביו הוא בולט יתר לרוחב כשרוחב "כנפיו" ארוך פי 1.4 מאורך הגוף. העיניים שלו קטנות מאוד, מה שהביא לשמו העממי באנגלית: "Smalleye stingray", ומסתיימות עם פתחי הזימים הגדולים מהם בהרבה. הטריגון משריץ טריגונים קטנים המתפתחים ברחם. כמו טריגונים אחרים הוא ניזון מדגים, סרטנים ומסילוניות. שימורו של טריגון זה קשה להערכה מאחר שהוא נדיר גם באזורי תפוצתו, אך הדבר מוסבר מאחר שהוא נודד במים עמוקים יחסית. לעיתים די רחוקות הם נתפסים כשלל לוואי של דיג מסחרי ובאזרים כמו מוזמביק לעיתים דגים אותם למאכל בצלצלים. מדיה וקבצים בנושא מטאטריגון מיקרופוס בוויקישיתוף מטאטריגון מיקרופוס, באתר FishBase (באנגלית) מטאטריגון מיקרופוס, באתר GBIF (באנגלית) כתבה על המטאטריגון בערוץ נשיונל ג'יאוגרפיק (באנגלית) מטאטריגון מיקרופוס באתר הרשימה האדומה של IUCN
אירו חצ'אנובי

אִירִינָה חֶצַ'אנוֹבִי (בגאורגית: ირინა ხეჩანოვი; נולדה ב-3 בדצמבר 2000), ידועה בשם הבמה שלה אִירוּ (בגאורגית: ირუ), היא זמרת-יוצרת גאורגית. זכתה באירוויזיון הילדים 2011 עם השיר "Candy Music", כשהייתה חברה בלהקת הבנות "קנדי". ב-2023 זכתה בעונה החמישית של The Voice Georgia, ונבחרה לייצג את גאורגיה באירוויזיון 2023, שהתקיים בליברפול שבממלכה המאוחדת. חצ'אנובי נולדה ב-3 בדצמבר 2000 בטביליסי, בירת גאורגיה. בשנת 2011 ייצגה את גאורגיה באירוויזיון הילדים 2021 בירוואן, בירת ארמניה, כחלק מלהקת הבנות "קנדי מיוזיק". היא ניצחה באירוע עם 108 נקודות. בשנת 2019 השתתפה ב-Georgian Idol,‏ וב-2021 הוציאה לאור את סינגל הבכורה שלה, "No Jerk Around Me". בשנת 2022 הופיעה באירוויזיון הילדים 2022, כחלק מסדרת הופעות של זוכי התחרות בעבר. היא הייתה שותפה לכתיבת השיר הגאורגי באותה האירוע, "I Believe", שהגיע למקום השלישי. מאוחר יותר באותה שנה השתתפה בעונה החמישית של The Voice Georgia. ב-2 בפברואר 2023 זכתה בתחרות, ונבחרה לייצג את גאורגיה באירוויזיון 2023. ב-11 במאי 2023 ביצעה חצ'אנובי את "Echo" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי. מדיה וקבצים בנושא אירו חצ'אנובי בוויקישיתוף אירו חצ'אנובי, ברשת החברתית פייסבוק אירו חצ'אנובי, ברשת החברתית אינסטגרם אירו חצ'אנובי, ברשת החברתית טיקטוק אירו חצ'אנובי, במסד הנתונים הקולנועיים IMDb (באנגלית) אירו חצ'אנובי, באתר אפל מיוזיק (באנגלית) אירו חצ'אנובי, באתר ספוטיפיי אירו חצ'אנובי, באתר סאונדקלאוד (באנגלית) אירו חצ'אנובי, באתר Last.fm (באנגלית) אירו חצ'אנובי, באתר MusicBrainz (באנגלית) אירו חצ'אנובי, באתר Discogs (באנגלית) אירו חצ'אנובי, באתר Genius "CANDY". Junioreurovision.tv (באנגלית). EBU. נבדק ב-4 בפברואר 2023. {{cite web}}: (עזרה) "Junior-ESC-Siegerin Iru Khechanovi singt für Georgien beim ESC". Eurovision.de (בגרמנית). NDR. 3 בפברואר 2023. נבדק ב-3 בפברואר 2023. {{cite web}}: (עזרה) Adams, Oliver (2 בפברואר 2023). "Iru Khechanovi wins The Voice Georgia and will sing at Eurovision 2023 in Liverpool". Wiwibloggs. נבדק ב-3 בפברואר 2023. {{cite web}}: (עזרה) Granger, Anthony (13 בינואר 2019). "Georgia: Eleven Singers Receive Golden Ticket in Georgian Idol Show Two". Eurovoix. נבדק ב-3 בפברואר 2023. {{cite web}}: (עזרה) Eurovision 2023 Semi-final 2 Results
פסגת האלאם

פסגת האלאם (באנגלית: Hallam Peak) היא פסגת סלע נישאת באזור גבעות קוקרי של ארץ ויקטוריה, שבאנטארקטיקה. שיא גובהה של הפסגה 900 מטרים מעל פני הים. הפסגה ממוקמת בין ראשיהם של קרחון אייקן. מהפסגה ניתן לראות את אגם פרייקסל שבעמק טיילור. שמה של הפסגה ניתן לה על ידי הוועדה המייעצת לשמות אנטארקטיים בשנת 1997. הפסגה נקראת על שם ד"ר שריל איי. האלאם (Cheryl A. Hallam), שהייתה גאוגרפית של הסקר הגאולוגי של ארצות הברית, התמחתה במערכות מידע גאוגרפי, ועבדה ארבע עונות קיץ באנטארקטיקה, בשנים 1994–1995, 1995– 1996, 1996–1997 ו-1999–2000. ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
דיוויזיית הלנדווהר העשירית (האימפריה הגרמנית)

דיוויזיית הלנדווהר העשירית (בגרמנית: 10. Landwehr-Division) הייתה דיוויזיה של הצבא הגרמני הקיסרי במלחמת העולם הראשונה. הדיוויזיה הוקמה ב-3 בפברואר 1915 בחזית המזרחית ולחמה שם בקרבות השונים עד שביתת הנשק שם, ובכלל זה הקרב השני על האגמים המזוריים, מתקפת אגם נארוץ' ומתקפת ברוסילוב. באמצע פברואר 1918 היא הועברה לחזית המערבית, שם לחמה בקרבות השונים, ובכלל זה הקרב השלישי על האן והקרב השני על המארן, עד לפירוק הדיוויזיה ב-8 באוגוסט 1918 עקב אבדות כבדות. הרמן קלאוזיוס (3 בפברואר 1915 – 2 במרץ 1916) לאו פון שטוקן (3 במרץ 1916 – 22 בנובמבר 1917) אלברט פון ורדר (23 בנובמבר 1917 – 8 באוגוסט 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
יאסין אל-עיארי

יאסין עבאס אל-עיארי (בשוודית: Yasin Abbas Ayari, בערבית: ياسين عباس العياري, בתעתיק מערבית: יאסין עבאס אלעיארי; נולד ב-6 באוקטובר 2003 בסולנה שבשוודיה) הוא כדורגלן שוודי המשחק בעמדת הקשר בקבוצת קובנטרי סיטי ובנבחרת שוודיה. אל-עיארי גדל במחלקות הנוער של רסונדה וא.י.ק סולנה. הוא ערך 37 הופעות בקבוצה הבוגרת של א.י.ק סולנה במסגרת ליגת העל השוודית, בהן הבקיע ארבעה שערים. ב-30 בינואר 2023 חתם אל-עיארי על חוזה לארבע שנים וחצי בברייטון אנד הוב אלביון מהפרמייר ליג. ב-9 בינואר 2023 ערך אל-עיארי את הופעת הבכורה שלו בנבחרת שוודיה, בניצחון 2-0 על נבחרת פינלנד במשחק ידידות. יאסין אל-עיארי, ברשת החברתית אינסטגרם יאסין אל-עיארי, באתר Transfermarkt יאסין אל-עיארי, באתר Soccerway יאסין אל-עיארי, באתר BDFutbol יאסין אל-עיארי, באתר WorldFootball.net יאסין אל-עיארי, באתר National Football Teams יאסין אל-עיארי, באתר FootballDatabase.eu Albion sign Yasin Ayari from AIK באתר הרשמי של ברייטון אנד הוב אלביון, 30 בינואר 2023 (באנגלית)
ויילד יות'

ויילד יות' (באנגלית: Wild Youth) היא להקת אינדי פופ אירית, שעתידה לייצג את אירלנד באירוויזיון 2023, שיתקיים בליברפול שבממלכה המאוחדת. ויילד יות' נוסדה בשנת 2016 בדבלין, בירת אירלנד, על ידי החברים קונור או'דונוהו, קאלום מקאדם, אד פורטר ודייוויד ולן. חבריה כותבים ומפיקים את שיריה לבדם. סינגל הבכורה שלה, "All Or Nothing", יצא לאור במאי 2017. אחריו פורסמו מספר רצועות, שהפכו ללהיטים באירלנד. בעקבות הצלחותיה יצאה הלהקה לסיבובי הופעות משותפים עם לואיס קפלדי ווסטלייף. בשנת 2019 פורסם המיני-אלבום הראשון שלה, The Last Goodbye.‏ סגנון הלהקה תואר כאינדי פופ עם השפעות ממוזיקת הרוק וה-R&B. סולנה, קונור או'דונוהו, היה שותף לכתיבת שירו של ברנדן מארי באירוויזיון 2017, "Dying to Try". בנוסף, עבד בעברו עם אנייטה פלטסקוג, דה סקריפט ובריטני ספירס. ב-3 בפברואר 2023 ניצחה ויילד יות' את חמשת המשתתפים שהתחרו עמה על הזכות לייצג את אירלנד באירוויזיון 2023 שהתקיים בליברפול. שירה לתחרות היה "We Are One". ב-11 במאי 2023 ביצעה הלהקה את "We Are One" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי. מדיה וקבצים בנושא ויילד יות' בוויקישיתוף אתר האינטרנט הרשמי של ויילד יות' ויילד יות', ברשת החברתית פייסבוק ויילד יות', ברשת החברתית אקס (טוויטר) ויילד יות', ברשת החברתית אינסטגרם ויילד יות', ברשת החברתית טיקטוק ויילד יות', סרטונים בערוץ היוטיוב ויילד יות', באתר אפל מיוזיק (באנגלית) ויילד יות', באתר ספוטיפיי ויילד יות', באתר סאונדקלאוד (באנגלית) ויילד יות', באתר Last.fm (באנגלית) ויילד יות', באתר AllMusic (באנגלית) ויילד יות', באתר MusicBrainz (באנגלית) ויילד יות', באתר דיזר ויילד יות', באתר Discogs (באנגלית) ויילד יות', באתר Songkick (באנגלית) ויילד יות', באתר Genius ויילד יות', באתר טיידל (באנגלית) Wild Youth Irlands Beitrag für den ESC 2023: „We Are One“ von Wild Youth Eurovision 2023 Semi-final 1 Results
מגצפלוזאורוס

מגצפלוזאורוס (שם מדעי: Megacephalosaurus; מילולית: "לטאה עבת-ראש") הוא סוג נכחד של זוחל ימי נכחד ממשפחת הפליוזאוריים, אשר התקיים במימי אמריקה הצפונית במשך הקרטיקון שלפני 93.9 עד 92.9 מיליון שנה במשך הטורון. הסוג תואר למדע ב-2013 ונכלל בו מין יחיד - Megacephalosaurus eulerti. הוא התגלה כבר ב-1950 על סמך מספר ממצאי שלד שהתגלו בתצורות: "Carlile Shale" ו-"Greenhorn Limestone" שבקנזס ושאר המערב התיכון. לפני זה הוא תואר כמין של בראכאוכניוס, אך הופרד לאחר בדיקה מחודשת של הממצאים. זוחל זה היה אחד מהגדולים מכל הפליוזאורים, באורך משוער של 6 עד 9.5 מטרים עם גולגולת ענקית באורך 1.75 מטר. גולגות זו הייתה בעלת מאפיינים של הקרונוזאורוס והבראכאוכניוס ועוד כשהשיניים שלהם היו דקות ומצויות בקדמת הלסת. הדבר מרמז שהטורף ניזון מטרף קטן ממנו בהרבה כמו דגים, עופות ימיים וזוחלים ימיים קטני-ממדים. מדיה וקבצים בנושא מגצפלוזאורוס בוויקישיתוף מגצפלוזאורוס, באתר GBIF (באנגלית)
המשאיות (אלבום)

המשאיות הוא שמו של אלבומם הראשון והיחיד של להקת המשאיות, "להקת הבת" של משינה. האלבום יצא בשנת 1993 על ידי חברת התקליטים הליקון בהפקת איתן גדרון. כל השירים באלבום נכתבו והולחנו על ידי הלהקה עצמה, פרט לשיר "הארגז" אשר נכתב והולחן בשיתוף עם גיטריסט משינה, שלומי ברכה. האלבום הציג רוק מלודי וההשפעה של משינה ניכרת לכל אורכו. למרות הגב מלהקת האם, האלבום הושמע מעט ברדיו ופחות משנה לאחר צאתו, הלהקה התפרקה. שר באיטלקית (03:24) אבל תבואי (02:58) ארגז (03:46) המשחק המלוכלך (03:12) רגע שכזה (05:09) W‏ (00:19) Wיפה‏ (03:57) מה אתה עשית? (04:28) מה שאתה רוצה להיות (04:00) אנ'לא יודע כלום (02:47) בתיה (05:08) קפה ותה (04:52) המשאיות באתר "סטריאו ומונו"
מציץ סורי

מָצִיץ סוּרִי (שם מדעי: Podonosma orientalis), הוא עשבוני רב שנתי, הצומח מקירות, סדקי סלעים ומצוקים. מציץ סורי יוצר גוש מארך, אשר אורכו עד כ-40 סנטימטר. המציץ הסורי מכוסה כולו בשערות זיפניות. חודשי הצמיחה שלו זה מאפריל-נובמבר. צבע הכותרת עדין, והוא נע בין לבן צהבהב לתכלת. לעיתים אפשר לראות צמחים בודדים הפורחים משך כל השנה. משרעת התפוצה של המציץ הסורי היא מזרח ים-תיכונית, ומערב אירנו- טורנית. המציץ הסורי מצוי מאוד בקניונים במדבר יהודה, וניתן למצוא אותו גם בסדקים בכותל המערבי. הצמח הוא מקור צוף לדבורים. הן מייצרות מן הצוף המתוק דבש. החי והצומח של ארץ ישראל בעריכת עזריה אלון. הוצאת משרד הביטחון - ההוצאה לאור והחברה להגנת הטבע, 1983. כרך 11, עמוד 468. נעמי פינברון-דותן, אבינעם דנין, המגדיר לצמחי בר בארץ ישראל. הוצאת כנה ירושלים. 1991. עמוד 538. (הספר בקטלוג ULI) מציץ סורי, באתר NCBI (באנגלית) מציץ סורי, באתר צמח השדה מציץ סורי, באתר צמחיית ישראל וסביבתה מציץ סורי, באתר Tropicos (באנגלית) מציץ סורי, באתר GBIF (באנגלית) מציץ סורי, באתר IPNI (באנגלית) תמונה של מציץ סורי אתר צומת יגור
בן אבויה

האם התכוונתם ל... אלישע בן אבויה – תנא בן הדור השלישי, בר הפלוגתא של רבי עקיבא שהפך לאפיקורס יצחק וולקני-אלעזרי – סופר, אגרונום ובוטנאי ארצישראלי, שנודע בשם העט "בן אבויה"
קאיפורה

קאיפורה (שם מדעי: Caipora) הוא סוג של קוף קדום ממשפחת קופי העכביש, אשר התקיים באמריקה הדרומית של סוף הפליסטוקן באזורי יער עבות שהשתרע באזור בתקופתו. הסוג התגלה ב-1992 במערה "Toca da Boa Vista" שבבאהיה בצפון-מזרח ברזיל ותואר לאחר ארבע שנים, ב-1996 בידי החוקרים: Cartelle & ו-Hartwig, כשהוא נקרא על הישות המסתורית "Caipora", המכונה: "תושב היער" בידי עמי ברזיל. הסוג מכיל מין אחד - Caipora bambuiorum, אשר נקרא על חברת המחקר הברזילאית "Grupo Bambui". בעבר הוא נחשב לבן לסוגים אחרים כמו הפרוטופיתקוס והקרטלס הגדולים יותר. ממצאיו תוארכו ללפני 10,000 שנה מזמננו, מעט לפני ההולוקן. קוף זה היה קרובם של השאגן, המורוקי וקוף העכביש, אך היה כבד יותר והגיע עד למשקל של 20.6 ק"ג. הוא ידוע רק ממאובנים שהשתמרו מפיסת הנאוקרניום (Neurocranium) או "קופסית המוח". אף שאלה לא השתמרו נראה שהיו לו גפיים ארוכות ללפיתת ענפים וכנראה שגם זנב לופתני בדומה לקרוביו. ככל הנראה הוא דמה לקופי המורוקי וניזון בעיקר מעלים. Cartelle, Castor; Hartwig, W. C. (1996). "A new extinct primate among the Pleistocene megafauna of Bahia, Brazil". Proceedings of the National Academy of Sciences. 93 (13): 6405–6409. Bibcode:1996PNAS...93.6405C. doi:10.1073/pnas.93.13.6405. PMC 39035. PMID 8692827. Eisenberg, John F.; Redford, Kent H. (1989). Mammals of the Neotropics, Volume 3: Ecuador, Bolivia, Brazil. University of Chicago Press. p. 247. ISBN 9780226195421.
קרטלס

קרטלס (שם מדעי: Cartelles) הוא סוג של קוף קדום ממשפחת קופי העכביש, אשר התקיים באמריקה הדרומית של הפליסטוקן כשהוא חי לפני 15 אלף שנה מזמננו, מעט לפני ההולוקן. המאובנים של הסוג התגלו ב-1992 במערה "Toca da Boa Vista" שבבאהיה בצפון-מזרח ברזיל, לצידם של פרימטים נוספים כמו הפרוטופיתקוס והקאיפורה. הוא תואר למדע ב-2013 בידי החוקרים Halenar ו-Rosenberger כששמו ניתן להוקרת החוקר קאסטור קרטל (Cástor Cartelle), אשר חשף את מאובניו. הסוג הכיל מין יחיד: Cartelles coimbrafilhoi. קוף זה הגיע למשקל של 24 ק"ג, מה שהופך אותו לאחד מהגדולים שבקופי העולם החדש לצד הפרוטופיתקוס. מבנה השלד שלו מרמז שבניגוד לקרוביו דווקא התקיים רוב זמנו על הקרקע, אך עדיין ידע לטפס על עצים כדי להימלט מטורפים. מבנה השלד המאובן של הקוף דמה מעט לזה של קופי עכביש או המורוקי אך מחקרים על מבנה הגולגולת שלו מרמזת על קרבתו לקופי שאגן וייתכן שהיה אוכל עלים קולני כמוהו, אם כי כבד יותר. קרטלס, באתר GBIF (באנגלית) Halenar, Lauren B.; Rosenberg, Alfred L. (2013). "A closer look at the "Protopithecus" fossil assemblages: new genus and species from Bahia, Brazil". Journal of Human Evolution. 65 (4): 374–390. doi:10.1016/j.jhevol.2013.07.008. PMID 23972780. "Supermonkey of the Americas". revistapesquisa.fapesp.br.
גריאזי

גריאזי (ברוסית: Гря́зи) היא עיירה והמרכז האדמיניסטרטיבי (אנ') של האזור המנהלי גריאז'ינסקי שבמחוז ליפצק, רוסיה. העיירה ממוקמת על גדות נהר מאטיירה (אנ') (היובל השמאלי של נהר וורונז'), כ-30 קילומטרים דרומית מזרחית לעיר ליפצק, המרכז האדמיניסטרטיבי של מחוז ליפצק. לפי מפקד האוכלוסין שנערך ב-2010 אוכלוסיית העיירה מונה כ-46,807  איש. העיירה נוסדה במחצית השנייה של המאה ה-19, כיישוב סביב תחנת הרכבת גריאזי, שנפתחה ב-1868. היישוב קיבל מעמד של עיירה בשנת 1938. במסגרת החטיבות המנהליות, גריאזי משמשת כמרכז האדמיניסטרטיבי של האזור המנהלי גריאז'ינסקי. כחטיבה אדמיניסטרטיבית, היא נכללת בתוך האזור המנהלי גריאז'ינסקי כעיירה גריאזי תחת סמכות השיפוט המחוזית. כחטיבה מוניציפלית, העיירה גריאזי היא תחת תחום השיפוט המחוזי של האזור העירוני של גריאז'ינסקי כ"התיישבות העירונית גריאז'י". מדיה וקבצים בנושא גריאזי בוויקישיתוף אתר האינטרנט הרשמי של גריאזי (ברוסית)
סניווה

סניווה (שם מדעי: Saniwa) הוא סוג נכחד של לטאה ממשפחת הכוחיים, אשר התקיימה במשך האאוקן שלפני 48 מיליון שנה. היא הלטאה הראשונה מבני משפחתה שהתגלתה באמריקה הצפונית והיא תוארה ב-1870 למדע בידי החוקר ג'וזף ליידי. משמעות השם שניתנה לליידי מהחוקר פרדיננד ונדביר היידן על שם הכינוי המקומי של כמה שבטי אינדיאנים למספר לטאות מדבריות: "Saniwa". המאובנים של הלטאה התגלו בתצורות ברידגר (אנ') ובתצורות הנהר הירוק (אנ') בויומינג. כיום כלולים בה 2 מינים, אשר תקפותם נתונה במחלוקת: Saniwa ensidens ו-Saniwa orsmaelensis. הלטאה הייתה בעלת זנב ארוך ומייצב שאורכו כמחצית מאורכה והיא הגיעה לאורך של 1.3 עד 2.1 מטרים. היהלה חוטם מחודד, נחיריים מגודלות ושיניים מעוקלות רבות בלסת, דומות לשיני נחש וגפיים קצרות יחסית. לפי מחקר מ-2018 Saniwa ensidens גם ניחנה בשתי עין הקודקוד אחת מאחורי השנייה, אחת מהן כמו של חולייתנים פרימיטיביים מתוך בלוטת האצטרובל, בעל החוליות ובעל הלסתות היחיד הידוע כבעל 2 עיני קודקוד. לטאה זו כנראה חיה בדומה ללטאות כוח בינוניות כמו כוח הנילוס או כוח התחרה וייתכן שחיה בקרבת המים. מדיה וקבצים בנושא סניווה בוויקישיתוף סניווה, באתר GBIF (באנגלית) https://www.sciencedirect.com/science/article/pii/S0960982218302069
פלאוסניווה

פלאוסניווה (שם מדעי: Palaeosaniwa; מילולית: "סניווה עתיק") הוא סוג נכחד של לטאה ממשפחת הכוחיים, אשר התקיימה במשך סוף הקרטיקון שלפני 70.6 עד 66 מיליון שנה מזמננו בגיל המאסטריכט. הסוג תואר למדע ב-1928 בידי צ'ארלס ו. גילמור (אנ') ונכלל בו מין אחד: Palaeosaniwa canadensis. לטאה זו ידועה רק ממספר מאובנים של שיניים וכמה חוליות, מרביתם חלקיים, מאלברטה, ויומינג ומונטנה ואלו העלו שהיא הגיעה לאורך של 3 עד 3.5 מטרים בקירוב, מה שהופך אותה לאחת מהגדולות שבלטאות הקרטיקון. במראהו דמתה לסניווה המאוחרת יותר, מה שנתן לה את שמה. עקב גודלה כנראה הייתה טורפת-על דומה לכוח ענק מודרני, אשר צדה ביעילות טרף של חולייתנים מקומיים לרבות עופות, יונקים, זוחלים אחרים ודינוזאורים קטנים וכן ביצים ונבלות. לטאה זו אולי הייתה שייכת לכוחיים עקב מראה, אף שמספר חוקרים טוענים שהיא קרובה יותר להלודרמיים או אף לאב-קדמון נכחד שלהם. הלטאה הגדולה נכחדה לפני 66 מיליון שנה, עם הכחדת הקרטיקון הגדולה. אספרוזאורוס - לטאה דומה מדרום קוריאה. פלאוסניווה, באתר GBIF (באנגלית)
אודסה (פירושונים)

האם התכוונתם ל... אודסה – עיר באוקראינה בי.סי. אודסה – קבוצת כדורסל מהעיר אודסה אודסה (מחוז) – מחוז באוקראינה שהעיר אודסה היא בירתו אדסה – שמה הקדום של מדינת אורפה ובממלכה הסלאוקית נקראה אֶדֶסָה אודסה (טקסס) – עיר במדינת טקסס בארצות הברית אֵדֶסָה (יוון) (אנ') (Έδεσσα) – עיר עתיקה במדינת יון אודסה (סרט) – סרט רוסי מ-2019 הרפובליקה הסובייטית של אודסה – מדינה קצרת ימים שאודסה הייתה בירתה ODESSA – שם של רשת סודית, שנוסדה על ידי קציני אס אס נאצים שנותרו בחיים, ומטרתה לעזור ולחלץ חברי האס אס ובכירים נאצים מדין האומות לאחר מלחמת העולם השנייה תיק אודסה – ספר מאת פרדריק פורסיית' שמתייחס לרשת ODESSA תיק אודסה (סרט) (אנ') – סרט מ-1974 המבוסס על הספר נובה אודסה (מילולית: "אודסה החדשה"): נובה אודסה – עיר במחוז מיקולאייב באוקראינה נובה אודסה (ברזיל) – עיר במדינת סאו פאולו בברזיל
אוסטפאליה

אוסטפאליה (בגרמנית: Ostfalen‏; באוסטפאלית: Oostfalen) הוא אזור היסטורי בצפון גרמניה, המקיף את הגאו המזרחי של דוכסות הגזע ההיסטורית של סקסוניה, התחום בערך על ידי נהר ליין במערב והאלבה וזאלה במזרח. הטריטוריה מתכתבת עם החלק הדרום-מזרחי של המדינות של היום סקסוניה התחתונה, מערב סקסוניה-אנהלט וצפון תורינגיה. יחד עם וסטפאליה, מרכז אנגריה ונורדאלבינגיה היה זה אחד מארבעת האזורים המנהליים העיקריים של סקסוניה. פירוש השם Ostfalen כנראה הוא "מישור מזרחי". פאלן היא מילה גרמנית שמשמעותה "שטוח", "מפלס" ו"מישור" וקשורה למילה השוודית העתיקה fala, שנמצאת כיום בשמות מקומות כמו Falbygden ו-Falun, וכן בעיירה פאלסטדט שבצפון גרמניה. מישור צפון גרמניה של אוסטפאליה ווסטפאליה, המחולק על ידי נהר וזר, עומד בניגוד לאזור ההררי מדרום, לרמות המרכזיות של פרנקוניה ותורינגיה. בניגוד לשם וסטפאליה, שהונצח על ידי דוכסות וסטפאליה שהוחזקה על ידי הארכיבישופים-הבוחרים של קלן, השם אוסטפאליה יצא משימוש בהדרגה כאשר דוכסות הגזע הסקסונית התמוססה עם הדחת הדוכס היינריך הארי ב-1180. בלשנים גרמנים הציגו מחדש את המונח במאה ה-19 במהלך חקר השפה האוסטפאלית כניב גרמני נמוך. עם עליית חקר הגזע במאה ה-19 ובתחילת המאה ה-20, החלו להזכיר – בעיקר מאת הנס פ.ק. גינתר– תת-סוג "פאלי" (fälische Rasse) של "הגזע הארי" לפי התפיסה הנסתרת של הלנה בלוואצקי וחסידיה האריוסופיים. עם תבוסתו של קרל הגדול והטבלתו של הדוכס וידוקינד בשנת 785 במהלך המלחמות הסקסוניות, אדמותיו שולבו באימפריה הפרנקית והסקסונים הומרו יותר ויותר לנצרות. הבישופים של הלברשטאדט והילדסהיים הוקמו במזרח סקסוניה, תחומות על ידי נהר אוקר, בשנים 804 ו-815 בהתאמה. דוכסות סקסוניה מימי הביניים חולקה בין מחוזות אוסטפליה, וסטפאליה ואנגריה. הטריטוריה האוסטפאלית ברכס הרי הארץ הייתה חלק מאדמות התורשה של היינריך הצייד, הדוכס הסקסוני הראשון שהפך למלך הרומאים ב-919, וצאצאיו לשושלת האוטונית. הם השאירו כמה מנזרים וטירות רומנסקיות, נוף תרבותי שמקיף היום שלושה אתרי מורשת עולמית עם העיירות מימי הביניים גוסלאר וקוודלינבורג, כמו גם את קתדרלת סנט מריה וכנסיית סנט מיכאל בהילדסהיים. מכיוון שהטריטוריה המזרחית גבלה באדמות הסלאבים הפולבים מעבר לנהרות האלבה וזאלה, היא הפכה לנקודת המוצא של האוסטידלונג הגרמנית ("התיישבות המזרח") שהתחילה בפלישות של המלך היינריך והמשיכה על ידי המרקיזים הסקסונים. לאחר שהדוכס מבית ולף היינריך הארי הודח באימפריאלי בשנת 1180, אוסטפאליה חולקה יותר ויותר למדינות קטנות יותר, ובראשן דוכסות בראונשווייג-לינבורג ורוזנויות אנהלט, ורניגרודה ובלנקנבורג וכן העיר הקיסרית של גוסלר, כמו גם השטחים הכנסייתיים של ארכיבישופות מגדבורג, הנסיכויות-בישופויות של הילדסהיים והלברשטאדט ומנזר קוודלינבורג. המסורת הסקסונית הונצחה על ידי הדוכסים האסקנים מסקסוניה-ויטנברג, שהבטיחו לעצמם את הכבוד האלקטורלי ומאוחר יותר הקימו את נסיכות הבוחר מסקסוניה באלבה העליונה. מדיה וקבצים בנושא אוסטפאליה בוויקישיתוף Dieter Thierbach, Rätsel des Alltags: Jeder kennt Westfalen – gibt es auch Ostfalen?‏ 2010-10-28 at the Wayback Machine, RP-online.de (August 9, 2005). Retrieved February 2, 2011. (בגרמנית) Hans F. K. Günther, Rassenkunde des deutschen Volkes, München (J. F. Lehmann) 1922.
קרייטון

האם התכוונתם ל... ג'ון קרייטון – טייס קרב ואסטרונאוט בתוכנית מעבורות החלל של נאס"א מייקל קרייטון – סופר, תסריטאי, מפיק קולנוע, במאי קולנוע ורופא אמריקני שהתמקד בספרות מתח ומדע בדיוני הר קרייטון – הר ברכס פורתוס, בהרי הנסיך צ'ארלס, באדמת מק. רוברטסון, שבאנטארקטיקה קרייטון המרשים – מחזה משנת 1902 מאת ג'. מ. בארי קריטון
דה אמיצ'יס

האם התכוונתם ל... אדמונדו דה אמיצ'יס – סופר איטלקי, הידוע בעיקר בזכות ספרו "הלב" לורדנה דה אמיצ'יס – זמרת בלגית ממוצא איטלקי
מסקל (פירושונים)

האם התכוונתם ל... מסקל – משקה אלכוהולי מקסיקני מסקל (חג) – חג אתיופי כיכר מסקל – כיכר באדיס אבבה אישים: ניל מסקל – שחקן בריטי פול מסקל – שחקן אירי מסקלין
אאוג'ניו לנדזיו

אאוג'ניו לנדזיו (באיטלקית: Eugenio Landesio;‏ 1810–1879) היה צייר איטלקי ותלמידו של צייר הנוף ההונגרי קארוי מרקו האב. הקריירה של לנדזיו במקסיקו התאפיינה בשנותיו באקדמיה של סן קרלוס, שם השפיעה על דורות צעירים יותר של ציור הנוף המקסיקני כמו חוסה מריה ולאסקו גומס. אאוג'ניו לנדזיו נולד בשנת 1810 באלטסנו, כפר ליד טורינו באיטליה, למשפחת צורפים. הוא חי ברומא בילדותו. הוא אהב לצייר מגיל צעיר ואביו השלים עם העובדה שהוא יהיה צייר. לנדזיו החל ללמוד ציור נוף אצל הצייר הצרפתי אמדה בורז'ואה (Amédée Bourgeois) והמשיך להיות תלמידו של צייר הנוף ההונגרי קארוי מרקו האב. כמו המורה שלו, לנדזיו היה צייר נוף רומנטי, עם נטייה להדגיש את המתיקות של הסצנות שצייר. עבודתו נודעה במקסיקו כאשר כמה מציוריו נרכשו על ידי האקדמיה של סן קרלוס. בינואר 1855, בהזמנתו של הצייר הקטלוני פלגרי קלבה, שהיה מנהל המדור לציור דמויות באקדמיה, הוא נסע למקסיקו כדי להעביר שיעורים בנוף, פרספקטיבה ועקרונות הקישוט. לנדזיו כתב שלושה ספרים על ציור נוף ששימשו כספרי לימוד לתלמידי האקדמיה של סן קרלוס. בשנת 1873, במהלך ממשלו של הנשיא סבסטיאן לרדו דה טחדה, המורים באקדמיה נדרשו להישבע לדבוק בחוקי הרפורמה, שהועברו במקסיקו מספר שנים קודם לכן ועסקו בהפרדת הדת מהמדינה. אאוג'ניו לנדזיו סירב ונאלץ להתפטר מתפקידו. לנדזיו היה בעל השפעה רבה בתחומו, דומה לזו של חבריו הקטלונים שהמליצו עליו בתחומי ציור הדמויות. ניתן לטעון שהעיסוק בציור נוף כפעילות ממוסדת רגילה במקסיקו החל עם לנדזיו. היו לו מספר תלמידים מצטיינים, כולל חוסה חימנס (1830–1859). אחד מתלמידיו היה יוצא דופן, שעתיד היה לבסס את המקצוע במקסיקו ולהפוך למורה הבכיר בדור הבא: חוסה מריה ולסקו גומס (1840–1912). לנדזיו היה צייר אקדמי בעל כישרון דידקטי ואנליטי רב. בהתאם לנורמות האקדמיות, שיטת ההוראה שלו בסן קרלוס כללה פירוק של הנוף למרכיביו, ולאחר מכן מחקר מפורט הדרגתי של אלמנטים האלה והיצירה הסופית מחדש שלהם למטרות אסתטיות. הוא שילב עבודה בסטודיו עם ציור מהטבע באוויר הפתוח. לנדזיו הבחין בין שני חלקים גדולים אינטגרליים של הנוף: "מקומות" ו"אירועים". הראשונים כוללים את הסוגים השונים של סביבה וסביבות נוף (שמיים, עלווה, אדמות, מים, מבנים), בעוד שהאחרונים כוללים את קבוצות הדמויות השונות המעניקות למקום נתון תחושת קנה מידה, מאפיינים אקטואליים מבדילים, עניין נרטיבי, או פאן היסטורי (היסטוריה, סצנות פופולריות, צבאיות או משפחתיות, דיוקנאות, בעלי חיים). מדיה וקבצים בנושא אאוג'ניו לנדזיו בוויקישיתוף Altamirano Piolle, María Elena (1993). Homenaje Nacional. José María Velasco (1840-1912). Museo Nacional del Arte Dos visiones de un mismo paisaje. Una aproximación histórica a la obra de José María Velasco y Eugenio Landesio. IX Foro Académico de ciencia, creación y restauración Palhares, Héctor (2011). "José María Velazco en las Colecciones del Soumaya". Revista mensual. Museo Soumaya.
כנפרגלאים

כנפרגלאים (שם מדעי: Pteropods, מיוונית עתיקה: "רגל כנף") היא סדרה של חלזונות אחורני-זימים השוכנים באוקיינוסים ונעים לאורך הים הפתוח בשחייה חופשית. רובם חיים בעשרת המטרים העליונים של האוקיינוס ואורכם פחות מ-1 ס"מ. רכיכות אלה בעלי תפוצה כלל עולמית והם ברובם אוכלי פלנקטון או שהם טורפים רכיכות אחרות השוחות לצידם. הכנפרגלאים כוללים שני ענפים פילוגנטים: Thecosomata (בתרגום מילולי "גוף-מעטפת" ) המכונים פרפרוני הים, ו-Gymnosomata (שפירושו "גוף עירום") המכונים גם מלאכי הים. שני הענפים דומים אחד לשני מבחינה מורפולוגית שניהם קטנים ושקופים, ושתי הקבוצות שוחות באמצעות איברים דמויי כנפיים. הדיון האם הענפים אחים זה לזה עדיין פתוח מבחינה מדעית ובמידה ומחקרים עתידיים יגדלו שלא כך הדבר, הדמיון ביניהם מרמז אבולוציה מתכנסת של הסתגלות לאורח החיים שלהן. על-משפחה Clionoidea משפחה Clionidae משפחה Cliopsidae משפחה Notobranchaeidae משפחה Pneumodermatidae על-משפחה Hydromyloidea משפחה Hydromylidae משפחה Laginiopsidae מדיה וקבצים בנושא כנפרגלאים בוויקישיתוף כנפרגלאים, באתר אנציקלופדיה בריטניקה (באנגלית) כנפרגלאים, באתר ITIS (באנגלית) כנפרגלאים, באתר NCBI (באנגלית) כנפרגלאים, באתר האנציקלופדיה של החיים (באנגלית) כנפרגלאים, באתר GBIF (באנגלית) אילנה קוריאל, תופעה נדירה: "פרפרוני ים" צבעו את מפרץ אילת, באתר ynet, 5 בפברואר 2023 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.